Vyftien vas na mislukte casino-rooftogFoto: @ewnreporter/Twitter Vyftien verdagtes wat Sondag tydens ‘n mislukte rooftog by Emperor’s Palace in Kempton Park aan die Oos-Rand in hegtenis geneem is, sal na verwagting Dinsdag in die hof verskyn. Maroela Media het Sondag berig die polisie het ŉ wenk ontvang dat 19 mans die casino gaan beroof. Die polisie het die groep gewapende mans by die ingang van die casino voorgekeer waarna ŉ skietgeveg uitgebreek het. Twee van die vermeende rowers is gewond. ŉ Vyfjarige dogtertjie is ook in die skietgeveg beseer nadat ŉ dwaalkoeël haar skrams teen die kant van haar kop getref het in die casino se hotel. Aanvanklik is tien mense in hegtenis geneem. Verdere ondersoek het tot die inhegtenisname van nog vyf verdagtes gelei. Klik hier vir meer inligting en foto’s.